เคยไปทานร้านนี้ที่สี่แยกสำราญราษฎร์มา เผ็ดจริงๆ มาครั้งนี้มาเปิดสาขาที่ปิ่นเกล้า ดีใจจังเลย ไปหาเพื่อนนัดเจอกันที่เซ็นทรัล ปิ่นเกล้า เพื่อนชวนไปทาน ตอนแรกตกใจมีด้วยหรือ เพื่อนบอกเดี่ยวนี้เขามาเปิดสาขาที่นี่แล้ว เดินจากเซ็นทรัลปิ่นเกล้าไปทางองค์พระศิวะ ข้ามสะพานไปจะเจอเหมือนศูนย์อาหารเล็ก ร้านตี๋เย็นตาโฟรสเด็ดจะอยู่ในศูนย์นี้ ริมถนนเลย หาง่ายมากๆ เมนูแรกก็ต้องเส้นใหญ่เย็นตาโฟพร้อมเกาเหลารสเผ็ดยังแซ่บ แสบร้อน จัดจ้าน เกินคำบรรยายจริงๆ เหมือนเดิม ถ้าเป็นเย็นตาโฟปรุงรสแบบต้มยำ ขอเตือนว่าให้ชิมก่อนคิดจะปรุงอะไรเพิ่ม เพราะแค่ที่เค้าปรุงมาให้ก็ครบรสกันแล้ว ถ้าใครทานเผ็ดไม่ไหวเขาก็มีแบบธรรมดาไว้บริการด้วย ในเมนูจะวงเล็บว่า"จีด"ลองแวะไปทานกันดู